**Samsø Festivalforening**
 **Vedtægter**

§ 1.

**Navn**:
Foreningens navn er Samsø Festivalforening.
Foreningen er hjemmehørende i Samsø Kommune

§ 2.

**Formål**:
1) At tage initiativ til afholdelse af kulturelle arrangementer, primært musikalske arrangementer på Samsø.
2) At støtte kulturelle arrangementer på Samsø.
3) Efter evne at yde støtte til ikke-profitable kulturelle arrangementer, almennyttige og velgørende formål, herunder støttet til foreninger.

§ 3.

**Medlemskreds:**
1) Alle enkeltpersoner kan optages som medlemmer.
2) Optagelse som medlem sker for en et-årig periode.
3) Medlemskab løber fra 1/10 – 30/09
4) Som medlem har man ret til at stille op til valg til bestyrelsen.
5) Som medlem har man stemmeret ved generalforsamlingen.

§ 4.

**Kontingent**:
Det årlige kontingent fastsættes af generalforsamlingen.

§ 5.

**Bestyrelse:**
Bestyrelsen vælges på den årlige generalforsamling for 2 år.
Således at i ulige år er 3 på valg i lige år 4 på valg.
Foreningens daglige ledelse varetages af en bestyrelse på 7 medlemmer.
Bestyrelsen konstituerer sig selv med formand, næstformand og kasserer.

§ 6.

**Generalforsamlingen:**
1) Generalforsamlingen afholdes hvert år inden udgangen af november måned.
2) Generalforsamlingen annonceres i Samsø Posten, på festivalens hjemmeside og via festivalens registrerede E-mail adresser, med angivelse af dagsorden, senest 3 uger før afholdelse.
3) Dagsorden til ordinær generalforsamling skal indeholde følgende punkter:
1. Valg af dirigent
2. Bestyrelsens beretning ved formanden.
3. Aflæggelse af regnskab.
4. Valg til bestyrelsen.
5. Valg af 3 suppleanter.
6. Valg af revisor.
7. Valg af bilagskontrollanter.
8. Indkomne forslag.
9. Eventuelt.
4) Forslag der ønskes behandlet på generalforsamlingen, skal være bestyrelsen i hænde senest 14 dage før afholdelsen.
5) Bestyrelsesmedlemmer er på valg hvert andet år. I ulige år afgår 3 medlemmer.
I lige år afgår 4 medlemmer.
6) Den af generalforsamlingen valgte revisor skal være registreret revisor eller statsautoriseret revisor.
7) Bestyrelsen eller 2/3 af den samlede medlemsskare kan indkalde til ekstraordinær generalforsamling.
Ekstra ordinær generalforsamling indkaldes som ordinær generalforsamling, dog senest 1 måned før afholdelse.
Hvis ekstraordinær generalforsamling er varslet på ordinær generalforsamling, er varslet 1 uge.

§ 7.

Foreningens regnskab:
Foreningens regnskab løber fra den 1/10 til 30/09

§ 8.

**Økonomi**:
1) Foreningens økonomi administreres af den samlede bestyrelse.
2) For foreningens eventuelle gæld hæfter udelukkende foreningens formue.
3) Den opsparede kapital må udelukkende anvendes til vedtægtsmæssige formål.
4) Senest 3 måneder efter arrangementets afholdelse indsættes overskuddet på en spærret konto, således at at kontoens indestående alene kan anvendes efter foreningens vedtægter.

**§ 9.**

**Ophør**
1) Foreningens opløsning kan alene ske på en ekstraordinær generalforsamling med 2/3’s flertal.
2) Det skal af indkaldelsen fremgå, at foreningens opløsning er på dagsorden.
3) Ved foreningens ophør skal foreningens netto formue overgå til andre kulturelle formål efter indstilling fra Samsø Kommune.
4) Nettoformuen skal være udbetalt til modtagerne senest 3 måneder efter foreningens ophør er vedtaget på en generalforsamling.

(Endeligt vedtaget på generalforsamlingen d. 21/11 2014)